[{"text_idx": "#000000", "text": "Lained, mis na\u0308evad va\u0308lja nii, nagu oleksid veetnud pa\u0308eva mere a\u0308a\u0308res, on naiselikud ja paeluvad, sobides igale juuksetu\u0308u\u0308bile ja \u2013va\u0308rvile. Ja mis ko\u0303ige parem \u2013 nende tegemiseks ei ole vaja sugugi ookeani a\u0308a\u0308rde so\u0303ita! Ja\u0308rgi meie lihtsat juhist, kuidas neid laineid oma juustesse teha."}, {"text_idx": "#000001", "text": "1 Alusta kuivadest juustest, lisa veidike kuumuskaitsevedelikku. Siis kooluta oma juukseid 3 cm salkude kaupa. Kui soovid vabalt langevaid loomulikke laineid, vali laia silindriga koolutaja, keera lai juuksesalk u\u0308mber koolutaja ja hoia 2 minutit. Alusta altpoolt ja liigu u\u0308les."}, {"text_idx": "#000002", "text": "2 Et va\u0308ltida liiga silutud lainete tekkimist, kooluta salke erinevates suundades (hoia nii horisontaalselt kui ka vertikaalselt). Iga salgu koolutamise ja\u0308rel pihusta sellele veidi juukselakki, mis aitab laineid paremini sees hoida."}, {"text_idx": "#000003", "text": "3 Kui ko\u0303ik juuksed on koolutatud, sasi neid veidi, et soeng ei na\u0308eks liiga korralik va\u0308lja. Sasi sellegipoolest ettevaatlikult ja kasuta so\u0303rmi, et laineid hoida. Et laineid veelgi enam va\u0308lja tuua, kasuta juuksevahtu ja viimistle kogu soeng kergelt juukselakiga."}, {"text_idx": "#000004", "text": "4 Lo\u0303puks kogu salgud mo\u0303lemalt poolt juukselahku kokku, vii pea taha, kinnita ku\u0308lgedelt juukseno\u0303eltega V-kujuliselt. (Rohkem hooletut meretunnet saad anda nii, et to\u0303mbad mo\u0303ned salgud lahti.)"}, {"text_idx": "#000005", "text": "Nu\u0308u\u0308d ongi sul kaunis soeng! Ta\u0308iuslikud merelained."}, {"text_idx": "#000006", "text": "Ilukool: Miks meigipintsli puhastamine on ha\u0308davajalik ilurutiini osa"}]